După ce Rapid și CFR Cluj s-au încurcat în prima etapă din play-off-ul SuperLigii, FCSB are șansa să se distanțeze la șapte puncte de locul secund în partida cu Sepsi Sfântu Gheorghe. Meciul este LiveBlog pe HotNews.ro.
FCSB – Sepsi Sfântu Gheorghe 2-1, în prima etapă din play-off
Min 90+4: Fluier final. FCSB se impune în fața celor de la Sepsi.
Min 90: De la margine s-au arătat patru minute de prelungiri.
Min 83: Șutul lui Păun de la marginea careului trece puțin pe lângă poarta celor de la FCSB.
Min 80: Oaspeții prind curaj pe final de meci și încep să se apropie de poarta lui Târnovanu.
Min 65: Florinel Coman trimite mingea în poartă după centrarea lui Crețu, dar golul este anulat pentru ofsaid.
Min 60: După intrările lui Crețu, Alhassan și Luis Phelipe, FCSB controlează și partea secundă, în timp ce Sepsi încearcă să surprindă pe contraatac.
Min 46: A început partea a doua a jocului.
Min 45+2: Fluier final al primei reprize pe Arena Națională.
Min 45: Cel puțin unminut de prelungiri pentru prima repriză.
Min 40: GOOOL FCSB. Alexandru Băluță o duce pe FCSB din nou în avantaj, cu un șut perfect de la marginea careului.
Min 32: Debeljuh trece pe lângă dublă, la o nouă fază în care apărarea gazdelor a fost nesigură.
Min 25: GOOOL Sepsi. Gabriel Debeljuh aduce egalarea de la punctul cu var, cu o scăriță elegantă.
Min 23: Arbitrul acordă penalti pentru Sepsi, la o intervenție a lui Coman asupra lui Debeljuh, după o eroare a lui Dawa în apărarea bucureștenilor.
Min 11: GOOOL FCSB. Florinel Coman deschide scorul cu un șut la colțul scurt, după o pivotare, în urma unei pase a lui Darius Olaru.
Min 1: A început partida de pe Arena Națională.
Echipele de start:
FCSB: 32. Târnovanu – 23. Ov. Popescu, 30. Ngezana, 5. Dawa, 33. Radunovic – 16. Lixandru, 8. Șut, 27. Olaru – 25. Băluță, 10. Oct. Popescu, 7. Coman. Antrenor: Elias Charalambous.
Sepsi: 1. Moldovan – 17. Oroian, 82. Ninaj, 4. Kecskes, 13. Ciobotariu – 6. Păun – 27. Popșa, 59. Kallaku, 7. Varga, 20. Dumitrescu – 96. Debeljuh. Antrenor: Bernd Strock.
Prima etapă din play-off-ul SuperLigii
FCSB - Sepsi / duminică 21:00
Clasamentul play-off-ului SuperLigii
1. FCSB – 32 puncte
2. Universitatea Craiova – 28 *
3. Rapid – 28 p *
4. CFR Cluj – 27 p *
5. Farul – 25 p *
6. Sepsi Sf. Gheorghe – 22 p *
* Echipele care au beneficiat de rotunjire la înjumătățirea punctelor.